Deg uḥric aneggaru n tezrewt-a, nga tasleḍt n unamek. Nesleḍ kra n tenfaliyin isemres-itent umaru deg uḍris-is ttbeddilent anamek ɛla ḥsab n wattal* ideg rsent . akken ula d kra n wawalen seɛɛun anamek yettbeddil deg wattal n tenfalit ɣef unamek-is weḥd-s berra n wattal. Deg tazwara akk mi nebda awal ɣef tmezgunt-a, nenna-d amaru mi itt-id-yerra ɣer teqbaylit, ur ttyeǧǧi ara akken tella akken deg tutlayt-is tayemmat, maca yefka-as udem n tmetti taqbaylit, ibeddel deg kra n ineḍruyen amek ara mwatan d tudert n leqbayel. Deg tezrewt-a ur nezmir ara ad nessemyifi gar sin n yeḍrisen-a imi maci d wa i d asentel nneɣ, maca ad d neddem kra n tenfaliyin i yella d kra seg wudmawen n tmetti taqbaylit id-yessekcem umaru deg uḍris-is. Am usemres n yenzan deg tmeslayt n yiwudam gar-asen: Md:  A rbeḥ a tafat /rvh ::f:/  ɛni d ass n lɛid tameqqrant? /nSnlmQra:nt/  leɛmer iyi-d-yekmis walbeɛḍ iẓẓan deg uqelmun /lmarjdjcmswlvaḍZangqlmun/  yiwi-ken Ɛli n unhar jwknlBunhr/